# Heijō-kyō

Daigokuden maa bilonguliyo ulangi
**Heijō-kyō** meyambo **Heizei-kyō** (平城京) yito ibu kota lo Japangi to jamani lo Nara. Nara no miyako (奈良の都, ibu kota Nara) botiya tanggulo meyalo toli uweewo ode kota botiya, u lowali ibu kota lo Japangi lonto taawunu 710 sambe 740 wawu 745 sambe 784.

Lomongu kota botiya lopohumayawa wolo model lonto ibu kota Dinasti Tang to Chang'an wawu ibu kota Dinasti Wei Tilayo to Luoyang. Lokasi Heijō-kyō bilulo'aliyo to delomo kota Nara wawu Yamatokōriyama to Prefektur Nara masatiya.

To delomo buku polajaran ode murid sekolah to Japangi, aksara kanji lo Heijō-kyō olo pobaca masatiya lowali Heizei-kyō. Aksara kanji untuk "Heijō-kyō" pobaca olo "Heizei-kyō" karena aksara kanji ode Kaisar Heijō mowali pobaca olo odelo Kaisar Heizei.

## Sojara

Openu parenta lo kaisar pilongahuliyo lo Kaisar Genmei to taawunu 708, kalaja loheyi ibu kota lonto Fujiwara-kyō ode Heijō-kyō maa tilumula enggadu taawunu 707.
Taawunu 710, sa'ati ibu kota maa hileyi ode Heijō-kyo, bo kompleks istana kaisar (dairi), aula utama istana (daigokuden), wawu kediaman resmi pegawai pemerintah u maa ngope'e yilapato.

Lomongu kuil wawu bele-beleyalo lo bangsawan bilonguliyo bertahap to'u ibu kota diipo hileyiliyo ode Nagaoka-kyō to Provinsi Yamashiro to taawunu 784. To taawunu 740, ibu kota hileyiliyo ode Kuni-kyō, Heijō-kyō maa lowali ambulati. Dabo Heijō-kyō poli maa lowali ibu kota to tawunu 745 sambe maa hileyiliyo ode Nagaoka-kyō to taawunu 784. To sa'ati ibu kota maa to Nagaoka-kyō, Heijō-kyō maa hetanggula lotawu Nanto (南都, ibu kota Huliyaliyo).

To sa'ati ibu kota to Nagaoka-kyō, mantan Kaisar Heizei to taawunu 810 lopoluwalo parenta tomimbihu mopohuwalingo ibu kota monto Heian-kyō ode Heijō-kyō.
Mantan Kaisar Heizei ohila mopowuwalingo ibu kota od Heijō-kyō dabo diila lowali. Kaisar saga loposadiya pasukan momubula usaha lo mantan Kaisar Heizei. Lapatiyo ma'o mantan Kaisar Heizei pilopowaliliyo biksu to delomo poristiwa u he'eela lo tawu tanggula Insiden Kusuko

## Perencanaan kota

Wilayah lo kota berbentuk segi panjang, haya-haya'a monto tilayo ode huliyaliyo. Dalala da'a u hetanggulala Jalan Raya Suzaku (Suzaku ōji) lomuta'a kota lowali duluwo distrik Sakyō (kota imbihu pobbutuwa) wawu distrik Ukyō (kota imbihu otolopa). To pobbutuwa lo deheto distrik Sakyō woluwo wilayah o datahu tanggula distrik Gekyō (masatiya maa lowali pusat kota Nara).

Kota ilaturuliyo modudu'a sistem tradisional dalalo wawu blok (jōbō-sei) asaliliyo lonto Dinasti Tang. Distrik Sakyō wawu Distrik Ukyō masing-masing tilayadu lowali 9 jō (条) (baris) wawu 4 bō (坊) (kolom). Tanggalo kota monto tilayo ode huliyaliyo 4,7 kilometer (diila wayitiyo kawasan to tilayo da'a) wawu haya'o kota monto pobbutuwa ode otolopa 6,3 kilometer.

## Istana wawu kuil

Istana kaisar u tanggu-tanggula Istana Heijō bilulo'aliyo to huudu tilayo Dalala Da'a Suzaku. Huhebu potuwotalo ode kompleks Istana Heijō hetanggulala Gerbang Suzaku (Suzakumon). Lokasi Istana Heijō didu ta loheheyiya inggidu awali lo pembangunan kota. Aula uda'a istana hetanggulala Daigokuden maa yilohubiyo to'u ibu kota loheyi ode Kuni-kyō. Lapato ibu kota lohuwalingayi ode Heijō-kyō, Daigokuden muli bilonguliyo, dabo bilulo'aliyo maa loheyi ode sisi pobbutuwa lonto lokasi muloolo. To huudu Dalala Da'a Suzaku woluwo bangunan gerbang tanggula Rashōmon, wau tembok batasi lo kota berada di sisi selatan Ku-jō ōji (Jalan Raya Jō ke-9).

## Referensi